Diari Oficial de la Generalitat Valenciana


Sumari del DOGV 5046, del 11-07-2005 (2005/7520)

RESOLUCIÓ de 8 de juny de 2005, per la qual es modifica la Resolució d'1 de març de 2005, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoca el Pla d'Ajudes a Empreses per a l'exercici 2005.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5046

Data del DOGV
:   11-07-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/7520


Data del document
:   08-06-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Anàlisi jurídica

 Descriptors 

:   * petita i mitjana indústria
    * suport econòmic
    * petita i mitjana empresa
    * ajuda a les empreses

RESOLUCIÓ de 8 de juny de 2005, per la qual es modifica la Resolució d'1 de març de 2005, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoca el Pla d'Ajudes a Empreses per a l'exercici 2005. [2005/7520]
  
Per Resolució d'1 de març de 2005 (DOGV núm. 4.980, de 7 d'abril de 2005) del president de l'IMPIVA, es va aprovar la convocatòria del Pla d'Ajudes a Empreses per a l'exercici 2005, en el qual s'assignaven els imports destinats a cada Programa. Amb data de 15 d'abril de 2005, la Conselleria d'Economia, Hisenda i Ocupació va generar un crèdit addicional en la línia que finança el Programa d'Innovació i Modernització Tecnològica en Microempreses.
  
En l'annex d'esta resolució de convocatòria es van definir les activitats subvencionables del pla, ara bé en el citat programa es van incloure com a possibles beneficiaris, a més dels sol·licitants l'activitat dels quals coincidi amb les de l'annex d'activitats, aquells l'activitat dels quals respon a uns altres grups o subgrups de l'Impost sobre Activitats Econòmiques.
  
Atés l'increment en la dotació econòmica del programa, s'ha considerat la necessitat d'ampliar les activitats subvencionables a uns altres sectors, així com la consideració de les sol·licituds presentades per les petites empreses que sense reunir la forma de microempresa despleguen una activitat que d'una altra part requerixen un risc tecnològic addicional pel que fa als sectors tradicionals, i per una altra, poden transformar-se en pols tecnològics de referència en l'àmbit nacional, i fins i tot mundial. Estes activitats es poden concretar en bioquímica, biotecnologia, micro i bioelectrònica, audiovisual, nanotecnologia, xarxes de comunicació intel·ligents i fabricació intel·ligent, i són normalment dutes a terme per empreses que superen la grandària de la microempresa.
  
Així mateix, s'ha observat una errada en la definició de les activitats subvencionables de l'annex general de la convocatòria.
  
Amb els antecedents exposats, i amb la finalitat de garantir l'eficàcia de les ajudes, s'estima necessari ampliar el termini de presentació de sol·licituds al Programa d'Innovació i Modernització Tecnològica en Microempreses.
  
Fent ús de les facultats conferides en l'article 5, del Decret 111/2004, de 2 de juliol, del Consell de la Generalitat, pel qual s'aprova el Reglament de l'IMPIVA, resolc:
  
1. Incrementar la dotació del Programa d'Innovació i Modernització Tecnològica en Microempreses en 2.086.872 euros.
  
2. Disposar de l'obertura de nou del Programa d'Innovació i Modernització Tecnològica en Microempreses, i es fixa un termini de 15 dies naturals comptadors des de la publicació de la present resolució en el Diari Oficial de la Generalitat Valenciana per a la presentació de sol·licituds. Si l'últim dia del termini és dissabte o és dia inhàbil, el termini s'entén prorrogat fins el primer dia hàbil següent.
  
3. Modificar l'apartat relatiu als beneficiaris del Programa d'Innovació i Modernització Tecnològica en Microempreses en els termes següents:
  
?Empreses industrials, amb la condició de microempresa i amb la seu social o l'establiment productiu a la Comunitat Valenciana, que despleguen alguna de les activitats previstes en l'annex d'activitats subvencionables de la present convocatòria.
  
Els requisits que acrediten la consideració de microempresa són els següents:
  
- Que done ocupació a menys de 10 treballadors.
  
- Que tinguen un volum de negoci anual no superior a 2.000.000 euros o un balanç general no superior a 2.000.000 euros.
  
També poden ser beneficiaris del programa d'empreses industrials, amb la condició de petites empreses i amb la seu social o l'establiment productiu a la Comunitat Valenciana, l'activitat de les quals ha de fer referència a la bioquímica, biotecnologia, micro i bioelectrònica, audiovisual, nanotecnologies, xarxes de comunicació intel·ligents i fabricació intel·ligent.
  
Els requisits que acrediten la consideració de petita empresa són:
  
- Que done ocupació a menys de 50 treballadors.
  
- Que tinga un volum de treball anual no superior a 40.383.997 euros o un balanç general no superior a 80.084.038 euros.
  
Per al càlcul dels punts anteriors s'ha de considerar si l'empresa, per raó de la Recomanació de la Comissió de 6 de maig de 2003, és:
  
- Autònoma:
  
Les dades financeres i de personal de la qual es basen únicament en els de la dita empresa.
  
- Associada:
  
Està participada o posseïx participacions d'una altra empresa en un percentatge que oscil·la entre el 25% i el 50%.
  
A les dades de l'empresa s'afegixen proporcionalment les dades de l'empresa associada.
  
- Vinculada:
  
És accionista majoritària i té l'obligació de tindre comptes consolidats o ha de figurar per consolidació en els comptes d'una altra empresa que té l'obligació de tindre estos comptes.
  
A les dades de l'empresa s'afegixen els 100% de les dades de l'empresa vinculada.-
  
4. Modificar l'apartat Altres consideracions del programa d'Innovació i Modernització Tecnològica en Microempreses, de manera que la llista d'activitats subvencionables, segons el criteri de l'Impost sobre Activitats Econòmiques, queda delimitat en els següents termes:
  
722: Transport de mercaderies per carretera.
  
834: Servicis relacionats amb la propietat intel·lectual, no immobiliària.
  
842: Servicis financers i comptables
  
843: Servicis tècnics d'enginyeria i arquitectura.
  
844: Servicis de publicitat, relacions públiques i semblants.
  
845: Explotació electrònica: tercers.
  
849.9: Altres servicis independents ncop.
  
961: Producció i servicis relacionats amb esta sobre pel·lícules cinematogràficas (vídeo inclusivament).
  
964: Servicis de radiodifusió, televisió i servicis d'enllaç i de transmissió de senyals de televisió.-
  
5. Modificar l'annex d'Activitats subvencionables de la Resolució d'1 de març de 2005 (DOGV núm. 4.980, de 7 d'abril de 2005, pàgina 11526) del president de l'IMPIVA, per la qual s'aprova la convocatòria del Pla d'Ajudes a Empreses per a l'exercici 2005, en els següents termes:
  
On diu:
  
?Divisió 2: Extracció i Transformació de minerals no energètics i productes derivats. Indústria Química.
  
Excepte els grups 221 i 222 i l'epígraf 256.1-
  
Ha de dir:
  
Divisió 2. Extracció i Transformació de minerals no energètics i productes derivats. Indústria Química.
  
Excepte les inversions productives de les empreses amb a activitat relacionada amb els grups 221 i 222, i l'epígraf 251.6?.
  
6. La present resolució entra en vigor l'endemà de la seua publicació en el Diari Oficial de la Generalitat Valenciana.